Dustin Boyd
Dustin James Boyd (s. 16. heinäkuuta 1986 Winnipeg, Manitoba, Kanada) on kazakstanilais-kanadalainen jääkiekkoilija, joka pelaa KHL:n Dinamo Moskovassa. Hän on pelipaikaltaan keskushyökkääjä, mutta osaa pelata myös laidassa. Boyd on pelannut urallaan aiemmin NHL:ssä yhteensä 220 runkosarjaottelua tehopistein 32+31=63 ja yhdeksän playoff-ottelua tehden yhden maalin. Elite Prospects -sivuston Erik K. Pirin mukaan hän on työteliäs ja monipuolinen hyökkääjä, joka on energinen ja hyvä aloittamaan. Boydin tulisi kuitenkin laukoa enemmän, eikä hän ole mikään luontainen pelintekijä.
Tyson Gay
Tyson Gay (s. 9. elokuuta 1982 Lexington, Kentucky, Yhdysvallat) on yhdysvaltalainen pikajuoksija ja kolminkertainen maailmanmestari. Hän on 100 metrin kaikkien aikojen tilastossa jaetulla toisella sijalla Yohan Blaken kanssa ajalla 9,69 s, jonka hän juoksi syyskuussa 2009. Häntä nopeammin on juossut vain maailmanennätyksen haltija Usain Bolt 9,58 s .